CELEX: 31994D0732
Language: el
Date: 1994-11-11 00:00:00
Title: 94/732/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Νοεμβρίου 1994 για τροποποίηση της αποφάσεως 93/402/ΕΟΚ σχετικά με τους υγειονομικούς όρους και τα υγειονομικά πιστοποιητικά που απαιτούνται για την εισαγωγή νωπών κρεάτων από ορισμένες χώρες της Νότιας Αμερικής προκειμένου να ληφθούν υπόψη ορισμένα θέματα που αφορούν τις επαρχίες Chao και Formosa (Αργεντινή) και την Πολιτεία Santa Catarina (Βραζιλία) (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0732

94/732/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Νοεμβρίου 1994 για τροποποίηση της αποφάσεως 93/402/ΕΟΚ σχετικά με τους υγειονομικούς όρους και τα υγειονομικά πιστοποιητικά που απαιτούνται για την εισαγωγή νωπών κρεάτων από ορισμένες χώρες της Νότιας Αμερικής προκειμένου να ληφθούν υπόψη ορισμένα θέματα που αφορούν τις επαρχίες Chao και Formosa (Αργεντινή) και την Πολιτεία Santa Catarina (Βραζιλία) (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 292 της 12/11/1994 σ. 0037 - 0038 Φινλανδική ειδική έκδοση: Κεφάλαιο 3 τόμος 62 σ. 0222  Σουηδική ειδική έκδοση: Κεφάλαιο 3 τόμος 62 σ. 0222 

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Νοεμβρίου 1994 για τροποποίηση της αποφάσεως 93/402/ΕΟΚ σχετικά με τους υγειονομικούς όρους και τα υγειονομικά πιστοποιητικά που απαιτούνται για την εισαγωγή νωπών κρεάτων από ορισμένες χώρες της Νότιας Αμερικής  προκειμένου να ληφθούν υπόψη ορισμένα θέματα που αφορούν τις επαρχίες Chao και Formosa (Αργεντινή) και την Πολιτεία Santa Catarina (Βραζιλία) (Κείμενο που παρουσιάζει ενδιαφέρον για τον ΕΟΧ) (94/732/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του είδους των βοοειδών, χοιροειδών και αιγοπροβάτων νωπών κρεάτων ή προϊόντων με βάση το κρέας,  προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 14, 15 και 16,  Εκτιμώντας:  ότι οι υγειονομικοί όροι και τα υγειονομικά πιστοποιητικά που απαιτούνται κατά την εισαγωγή νωπών κρεάτων προερχομένων από την Κολομβία, την Παραγουάη, την Ουρουγουάη, την Βραζιλία, τη Χιλή και την Αργεντινή έχουν θεσπιστεί με την απόφαση 93/402/ΕΟΚ της  Επιτροπής (3) όπως τροποποιήθηκε τελευταία από την απόφαση 94/335/ΕΚ (4)- ότι, μετά από την επιδείνωση της κατάστασης στην Πολιτεία Santa Catarina, στη Βραζιλία, η Επιτροπή αποφάσισε να αναστείλει τις εισαγωγές νωπών κρεάτων προερχομένων από την Πολιτεία αυτή- ότι οι αρχές της Βραζιλίας ανέλαβαν ενέργειες για την αντιμετώπιση της εν λόγω επιδείνωσης- ότι κατά τον τελευταίο έλεγχο που διενήργησαν κοινοτικοί επιθεωρητές στη Βραζιλία διαπιστώθηκε βελτίωση της κατάστασης όσον αφορά τη νόσο στην Πολιτεία Santa Catarina- ότι η Πολιτεία Santa Catarina πληροί του υγειονομικούς όρους που απαιτούνται από την Ευρωπαϊκή Κοινότητα σχετικά με τις εισαγωγές νωπών κρεάτων- ότι, μετά από επιδείνωση της υγειονομικής κατάστασης στις επαρχίες Chaco και Formosa, η Επιτροπή αποφάσισε να αναστείλει τις εισαγωγές νωπών κρεάτων που προέρχονται από τις περιοχές αυτές- ότι οι αρχές της Αργεντινής ανέλαβαν ενέργειες προκειμένου να αντιμετωπισθεί η επιδείνωση αυτή- ότι κατά τον τελευταίο έλεγχο που διενήργησαν κοινοτικοί επιθεωρητές στην Αργεντινή, διαπιστώθηκε βελτίωση της κατάστασης όσον αφορά τη νόσο στις Πολιτείες Chao και Formosa- ότι οι επαρχίες Chao και Formosa πληρούν τους υγειονομικούς όρους που απαιτούνται από την Ευρωπαϊκή Κοινότητα όσον αφορά τις εισαγωγές νωπών κρεάτων- ότι, είναι αναγκαίο, κατά συνέπεια, να τροποποιηθεί η απόφαση 93/402/ΕΟΚ- ότι τα μέτρα που προβλέπονται από την παρούσα απόφαση είναι σύμφωνα με τη γνωμοδότηση της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Τα κράτη μέλη επιτρέπουν, επί 45 ημέρες μετά την ημερομηνία κοινοποίησης της παρούσας απόφασης στα κράτη μέλη, την εισαγωγή νωπών κρεάτων προελεύσεως Αργεντινής και Βραζιλίας, τα οποία παρήχθησαν και πιστοποιήθηκαν σύμφωνα με τις διατάξεις της  απόφασης 93/402/ΕΟΚ.   Άρθρο 2  Tα παράρτημα Ι της απόφασης 93/402/ΕΟΚ αντικαθίσταται από το παράρτημα της παρούσας απόφασης.   Άρθρο 3  Η παρούσα απόφαση εφαρμόζεται από την τριακοστή ημέρα μετά από την ημέρα κοινοποιήσεώς της στα κράτη μέλη.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 11 Νοεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 173 της 27. 6. 1992, σ. 13.  (3) ΕΕ αριθ. L 179 της 22. 7. 1993, σ. 11.  (4) ΕΕ αριθ. L 148 της 15. 6. 1994, σ. 15.      ΠΑΡΑΡΤΗΜΑ  "ΠΑΡΑΡΤΗΜΑ I   ΠΕΡΙΓΡΑΦΗ ΤΩΝ ΠΕΡΙΟΧΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ  "" ID="2">AR> ID="3">01/93> ID="4">Το σύνολο της χώρας"> ID="2">AR-1> ID="3">01/93> ID="4">Η περιοχή νοτίως του 42ου παραλλήλου">  ID="1">Αργεντινή> ID="2">AR-2> ID="3">01/94> ID="4">Το έδαφος βορείως του 42ου παραλλήλου."> ID="2">AR-3> ID="3">01/93> ID="4">Οι επαρχίες Entre Rios, Corrientes και Misiones"> ID="2">AR-4> ID="3">01/93> ID="4">Οι επαρχίες Catamarca, San Juan, La  Rioja, Mendoza Neuquen και Rio Negro και το διαμέρισμα Patagones στην επαρχία Buenos Aires"> ID="2">BR> ID="3">01/93> ID="4">Το σύνολο της χώρας"> ID="1">Βραζιλία> ID="2">BR-1> ID="3">02/94> ID="4">Οι πολιτείες: Rio Grande do Sul, Parana, Minas  Gerais, (εκτός των περιφερειών των Oliveira, Passos, Sao Goncalo de Sapucai, Sdetelagoas και Bambui), Sao Paulo, Espiritu Santo, Mato Grosso do Sul (εκτός των δήμων Sonora, Aquidquana, Bodoquena, Bonito, Caracol, Coxim, Jardim, Ladario, Miranda, Pedro  Gomes, Porto Murtinho, Rio Negro, Rio Verde de Mato Grosso)"> ID="1">Χιλή> ID="2">CL> ID="3">01/93> ID="4">Το σύνολο της χώρας"> ID="2">CO> ID="3">01/93> ID="4">Το σύνολο της χώρας"> ID="2">CO-1> ID="4">Τομέας οριοθετούμενος από τα εξής όρια: από το  σημείο συμβολής του ποταμού Murri με τον ποταμό Atrato έως τις εκβολές του ποταμού Atrato, στον Ατλαντικό Ωκεανό, έπειτα, από το σημείο αυτό μέχρι τα σύνορα με τον Παναμά, κατά μήκος των ακτών του Ατλαντικού μέχρι το Cabo Tiburon- από το σημείο αυτό,  προς τον Ειρηνικό, ακολουθώντας τα σύνορα μεταξύ Κολομβίας και Παναμά- από το τελευταίο αυτό σημείο μέχρι τις εκβολές του ποταμού Valle κατά μήκος της ακτής του Ειρηνικού και από το σημείο αυτό κατά μήκος μιας ευθείας γραμμής η οποία οδηγεί στο σημείο  συμβολής των ποταμών Murri και Atrato"> ID="1">Κολομβία> ID="2">CO-2> ID="3">01/93> ID="4">Δήμοι: Arboletas, Necocil, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (δεξιά όχθη του ποταμού Atrato) και  Frontino"> ID="2">CO-3> ID="3">01/93> ID="4">O τομέας οριοθετούμενος από εξής όρια: εκβολές του ποταμού Sinu, τον Ατλαντικό Ωκεανό έως της πηγές του ποταμού αυτού στο Αlto Paramillo, έπειτα, από το σημείο αυτό έως το Puerto Rey στον Ατλαντικό Ωκεανό  κατά μήκος των συνόρων μεταξύ των διαμερισμάτων Antioquia και Cοrdoba, έπειτα, από το τελευταίο αυτό σημείο προς τις εκβολές του ποταμού Sinu κατά μήκος της ακτής του Ατλαντικού"> ID="1">Παραγουάη> ID="2">PΑ> ID="3">01/93> ID="4">Το σύνολο της χώρας">  ID="1">Ουρουγουάη> ID="2">UR> ID="3">01/93> ID="4">Το σύνολο της χώρας"">